Falkenbergs FF

**Falkenbergs FF** – Švedijos futbolo klubas iš Falkenbergo. Žinomas kaip **Falkenbergs Fotbollsförening**, sutrumpintai **Falkenbergs FF**, **Falkenberg** arba tiesiog **FFF**. Namų rungtynes žaidė Falcon Alkoholfri Arena (Falkenbergas), talpinančioje 5,5 tūkst. žiūrovų. Kitados rungtyniavo Allsvenskan (I), o šiuo metu (2025 m.) varžosi Superettan.

## Istorija

Klubas įkurtas 1928 m. Daugiausiai žaidė žemesnio lygmens Švedijos pirmenybėse. Nuo 1988 m. varžėsi tuometinėje Division 1 Södra (II). Debiutantai liko dvyliktoje vietoje. 1989 m. sezone liko keturiolikti ir iškrito į žemesnį divizioną. 1994 m. sezone tapo D2 Södra Götaland (III) nugalėtojais. Nuo 1995 m. sezone vėl rungtyniavo Division 1 Södra (II). Debiutantai iškovojo devintąją vietą. 1999 m. liko dvyliktoje vietoje ir iškrito į žemesnį divizioną. Nuo 2000 m. sezono rungtyniavo D2 Södra Götaland (III). 2002 m. sezone tapo D2 Södra Götaland nugalėtojais ir pateko į aukštenį lygemnį.

Nuo 2003 m. sezono varžėsi Superettan (II). 2013 m. sezone tapo Superettan (II) laimėtojais ir pateko į stipriausią šalies futbolo divizioną. 2013 m. gruodžio 4 d. paskelbta, kad naujuoju vyr. treneriu paskirtas legendinis švedų futbolininkas Henrik Larsson. Pasirašyta vienerių metų trukmės sutartis.2014 m. lapkričio 10 d. tapo žinoma, kad Henrik Larsson palieka klubą.

2014, 2015 ir 2016 m. sezonuose varžėsi Allsvenskan (I). 2016 m. sezone Allsvenskan (I) liko paskutinėje vietoje ir iškrito į žemesnį divizioną. Nuo 2017 m. sezono žaidė Superettan (II). 2018 m. sezone iškovojo antrąją vietą ir pateko į stipriausią divizioną. Nuo 2019 m. rungtyniavo Allsvenskan (I). 2020 m. sezone tarp šešiolikos dalyvių liko paskutinėje vietoje ir iškrito į žemesnį divizioną. 2021 m. sezoną praleido Superettan (II), tačiau liko šešioliktoje vietoje ir iškrito į žemesnį divizioną.

Nuo 2022 m. sezono varžėsi Ettan Södra. 2022 m. liko antroje vietoje ir dėl teisės žaisti aukštesnėje pakopoje kovojo atkrintamosiose rungtynėse. 2022 m. lapkričio 22 d. lygiosiomis (1–1) sužaidė prieš Östersunds FK. 2022 m. lapkričio 13 d. atsakomosiose rungtynėse rezultatu 2–0 nugalėjo varžovai. Bendras rezultatas 3–1 lėmė, kad varžovai pateko į Superettan.

2023 m. sezone Ettan Södra liko antroje vietoje. Vėl kovojo atkrintamosiose rungtynėse. 2023 m. lapkričio 23 d. sužaidė lygiosiomis 2–2 prieš Skövde AIK. 2023 m. lapkričio 26 d. atsakomosiose rungtynėse varžovai sutriuškino Falkenbergs rezultatu 3–0. Bendras dviejų rungtynių rezultatas 5–2 lėmė, kad Skövde AIK pateko į Superettan.

2024 m. sezone tapo Ettan nugalėtojais Södra () grupėje ir pateko į pajėgesnę lygą.

Nuo 2025 m. varžėsi Superettan (II), antrame pagal pajėgumą divizione.

## Pasiekimai
;  **[[Superettan]]:**
* **Nugalėtojai (1):** 2013 m.

## Sezonai
; Pastarųjų metų sezonai.

## Sudėtis
; Pagrindinės komandos futbolininkai
* Atnaujinta: 

## Stadionas

Namų rungtynes klubo komandos žaidžia *[[Falcon Alkoholfri Arena]]* stadione, talpinančiame 5,5 tūkst. žiūrovų. Stadiono pavadinimo teisės priklauso „Carlsberg Group“, o stadionas pavadintas „Carlsberg“ priklausančio alaus prekės ženklo „Falcon“ vardu. Švedijos įstatymai draudžia prekiauti alkoholiniais gėrimais, todėl stadioną nuspręsta pavadinti nealkoholinio varianto pavadinimu.

Žaidžiama ant natūralios vejos (žolės). Futbolo arena atitinka Švedijos futbolo asociacijos reikalavimus žaisti „Allsvenskan“, „Superettan“ rungtynes.

2017 m. pavasarį baigėsi arenos statybos. 2017 m. balandžio 2 d. atidarytas stadionas, kai jame „Superettan“ rungtynes ​​sužaidė „Falkenbergs FF“ prieš „Östers IF“. Svečiai nugalėjo šeimininkus rezultatu 2–0.

Arenoje yra dvi dengtos tribūnos skirtos 5 500 žiūrovų. Didžiausia A tribūna turi 2 300 vietų. B tribūna padalinta į keturias skirtingas dalis: vienoje yra 2 400 stovimų vietų namų komandai, o dviejose – iš viso 800 vietų. Ketvirtoje dalyje yra 1 200 vietų svečių komandai.

Siekiant užtikrinti, kad stadionas būtų prieinamas visiems, yra apie 50 vietų neįgaliųjų vežimėliams, vaikštynėms ir vežimėliams. Į tribūnas galima pakilti liftu.

Už stadiono ribų esančioje teritorijoje yra automobilių ir dviračių stovėjimo vietos. Jei jos pilnos, galima alternatyva – Falkenbergs Idrottsplats, esanti už kelių šimtų metrų.

Šalia įėjimo įrengtos vietos sirgalių autobusams.

## Simbolika

## Apranga
; Sportinės aprangos pokyčiai.
* Namuose žaidžia tradicine apranga 

; Aprangos gamintojai
*  Nike (metai nežinomi);
*  Adidas (metai nežinomi);

## Treneriai

:Šaltinis: 
* Roberto Jakobsson (1997–1999)
* Uno Andersson (2000–2001)
* Örjan Glans (2002–2003)
* Lars Borgström (2004)
* Stig Kristensson (2004–2007)
* Thomas Askebrand (2008–2012)
* Hans Eklund (2013)
* Henrik Larsson (2014)
* Hans Eklund (2015–2022)
* Christoffer Andersson (2022–)

## Garsesni žaidėjai
; Žaidėjai, atstovavę Švedijos nacionalinei rinktinei
*  Per Frick, puolėjas;
*  Niclas Eliasson, saugas;
*  Gustaf Nilsson, puolėjas;
*  Jesper Karlsson, saugas;

; Užsieniečiai
*  Amin Nazari, saugas;
*  Leonardo Farah Shahin, puolėjas;
*  Matthew Garbett, saugas;
*  Thomas Drage, saugas;
*  Akseli Pelvas, saugas;
*  Dan Keat, atraminis saugas;
*  Halldór Björnsson, saugas;

## Išnašos

## Nuorodos
* Oficiali klubo svetainė;
* SOCCERWAY
* FLASHSCORE
* Transfermarkt
* Globalsportsarchive